173:: Ciències socials:: Cultura:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"...un seguit de consideracions i propostes sobre la transició energètica, enteses com a mesures que haurien de permetre assolir una economia baixa en carboni i un balanç energètic menys dependent dels combustibles fòssils a Catalunya."
Extret del post de Joan Antoni Santana Garcia sobre Gestió i impuls de les infraestructures energètiques [ + ]
Edició en llengua francesa de l'anuari 2015 de l'Institut Europeu de la Mediterrània que ofereix, amb la contribució de més de seixanta col·laboradors internacionals, un ampli retrat del darrer any a la regió euromediterrània (per àrees geogràfiques i temàtiques).
Recull també articles sobre el canvi de rol de l'Estat en els països àrabs, la violència jihaditsta a la regió i la constant mutació geopolítica a la Mediterrània, els perfils de tots els països que integren la Unió per la Mediterrània així com anàlisis dels diferents sectors estratègics que determinen l'estabilitat a la regió, i el dossier centrat en els vint anys del Procés de Barcelona i en l'evolució del veïnatge europeu durant aquest període.
Divuitè volum de la col·lecció Calaix de Solfa, format per 100 partitures de Maties Mazarico i textos de Francesc Marimon, Francesc Tomàs "Panxito" i Perepau Ximenis.
El llibre vol ser un reconeixement a un gran músic d'arrel de la Catalunya Nord, que ha estat un investigador incansable de la música del Rosselló, el Vallespir, el Conflent, els Països Catalans i la Mediterrània, a la vegada que instrumentista destacat del sac de gemecs, flabiol i acordió diatònic, i compositor de diverses melodies i cançons.
La publicación inclou un CD que conté els enregistraments en format mp3.
Catàleg de l'exposició que acollí el Centre d'Arts Santa Mònica del 4 de febrer al 6 d'abril de 2014, i que recull de forma molt significativa i interactiva les accions de Marcel·lí Antúnez Roca i el mètode que utilitza per produir-les: la Sistematúrgia, un neologisme de l'artista que s'entén com una dramatúrgia produïda amb sistemes computacionals que combina, entre d'altres, elements audiovisuals, interfícies corporals i elements robòtics, que funcionen de manera interactiva, tant en les performances, com en les instal·lacions.
Recull de quatre treballs ja publicats en català per l'autor, Antoni Milian i Massana, que tenen com a denominador comú la reflexió sobre els límits constitucionals de la regulació de la cooficialitat.
El llibre analitza els articles de l'Estatut d'Autonomia de Catalunya relatius a les llengües, i examina amb detall la jurisprudència del Tribunal Constitucional sobre la condició de llengua oficial, el deure de conèixer el castellà, la cooficialitat en l'Administració de justícia, els requisits lingüístics admissibles en l'àmbit socioeconòmic, i el contingut lingüístic dels drets fonamentals.
Revista catalana de dret públic, núm. 51
Revista semestral que ofereix un enfocament teòric general del sistema jurídico-administratiu en totes les seves dimensions: l'autonòmica, l'estatal, l'europea i la internacional.
Aquest número conté articles, entre altres, sobre les funcions del personal eventual en la jurisprudència, sobre qüestions clau de protecció de dades al núvol, o sobre l'avaluació i el control dels actes del rei com a pressupòsit de millora per a la racionalització democràtica de la corona.